**IKINYARWANDA UMWAKA WA GATANU W’AMASHURI YISUMBUYE MU MASHAMI ATARI AY’INDIMI**

**IMBONERA Y’IKOSORA**

**IGICE CYA MBERE: KUMVA NO GUSESENGURA UMWANDIKO (amanota 25)**

1. Igituma ba mukerarugendo baturuka imihanda yose baje gusura ingagi ni uko izo ngagi ari inyamaswa zisigaye hake ku isi harimo no mu Rwanda.**(amanota 2)**
2. Umuntu yasura ibyiza bishingiye ku mateka n’umuco. **(amanota 2)**
3. Ibindi abantu bashobora gusura mu majyaruguru y’u Rwanda bivugwa mu mwandiko ni ibiyaga bya Burera na Ruhondo. **(amanota 2)**
4. Ibyo birunga niMuhabura, Sabyinyo, Gahinga, Bisoke (Bushokoro) **(amanota 3)**
5. Ingero z’ahantu dusanga ibyiza bishingiye ku mateka:Mu Rukari mu Karere ka Nyanza, mu Bisi bya Huye mu Karere ka Huye. **(amanota 2)**
6. Amadovize ava mu bukerarugendo akoreshwa mu bikorwa binyuranye by’iterambere harimo no gutunganya no kubungabunga ahantu nyaburanga. **(amanota 3)**
7. Impamvu ituma umubare munini w’abakerarugendo ari abanyamahanga ni uko umuco w’ubukerarugendo utaracengera mu Banyarwanda. **(amanota 2)**
8. Ibikorwa abantu baturiye Pariki bagomba kwirinda mu rwego rwo kubungabunga ibyiza nyaburanga: **(amanota 3)**

* Kwirinda gushimuta inyamaswa.
* Kwirinda guhiga muri Pariki.
* Kwirinda gutwika Pariki.
* Kwirinda kwangiza ibyiza nyaburanga.

1. Gusobanura amagambo hakurikijwe inyito afite mu mwandiko: **(amanota 6)**
2. amabengeza: ubwiza buhebuje butarambirana kureba
3. mu bushorishori: mu kirere hejuru cyane
4. imparirwakurusha: indashyikirwa
5. guhuga: kurangara
6. uruhando: urubuga
7. gucuma akarenge: gutera intambwe imbere

**IGICE CYA KABIRI: IKIBONEZAMVUGO (amanota 15)**

1. Gutanga urugero rw’ijambo ku nteko z’amazina no kurikoresha mu nteruro: **(amanota 10)**
2. Inteko ya 11: Abageni tubifurije urugo ruhire
3. Inteko ya 4: Imihini mishya itera amabavu.
4. Inteko ya 10: Izi nkweto naziguze umwaka ushize.
5. Inteko ya 15: Gatera yavunitse ukuboko.
6. Inteko ya 8: Ibisiga byamwambuye inyama.
7. Amagambo akurikira akomoka kuri aya: **(amanota 5)**
8. Amashu: chou
9. Urukuta: ukuta
10. Ipine: pneu
11. Ishati: shirt
12. Uburingiti: blanket

IGICE CYA GATATU: UBUMENYI RUSANGE BW’URURIMI (amanota 45)

1. Gukosora umwandiko hakoreshwa imvugo yabugenewe:**(amanota 13)**Mu ishyamba rya Manyinya na Maganya harimo inyamaswa nyinshi: amashyo y’imbogo, imigana y’ingurube, amasibo y’imbwa ndetse n’uruhuri rw’inyoni nyinshi ziba ziririmbamu mashami y’ibiti. Iruhande rwaryo hari abashumba bahubatse ibiraro by’inka zabo ndetse n’uruhongore rw’inyana zazo kuko bahaje bahakurikiye urwuri rutoshye. Umwami yaciye iteka ryo kudatema iryo shyamba kuko ibiti byaho bikurura imvura. Umwami kandi yakundaga kuharambagira, we n’umugabekazi, abamikazi ndetse n’ibikomangoma.
2. Ingeri z’ubuvanganzo nyabami:ibisigo nyabami, ubwiru,ubucurabwenge, ibitekerezo by’ingabo, ibyivugo, inanga, indirimbo z’ingabon’amazina y’inka. **(amanota 4)**
3. Ubuvanganzo nyabami bwari bugenewe abantu bakeya bafite aho bahurira n’ubwami bukagira n’amategeko abugenga mu gihe ubuvanganzo bwo muri rubanda bwari bugenewe rubanda rusanzwe kandi nta n’amategeko abugenga. **(amanota 4)**
4. Imimaro y’ibyivugo mu buzima bwa buri munsi: **(amanota 4)**

* Gususurutsa igitaramo.
* Kwigisha abantu umuco wo guhiga no kwesa imihigo.
* Kwigisha abantu kugira ishyaka ry’ubutwari.
* Kwigisha abantu umuco wo gukunda igihugu no kukitangira.
* Gutoza abantu kuvugira mu ruhame.
* Gufasha abantu kutaba ibifura.
* Gufasha abantu kutaba ibigwari.
* Kwigisha abantu kunga ubumwe.
* Kwigisha abantu umuco wo gutabarana ahakomeye.
* Gufasha abantu gukoresha impano zabo mu nganzo y’ubuhimbyi.

1. Gusobanura inshoberamahanga zikurikira: **(amanota 10)**
2. Kuvoma hafi: kurakazwa n’ubusa / kurizwa n’ubusa.
3. Gutera isekuru: gucumbagira
4. Guca iryera: kurabukwa
5. Gufata nk’amata y’abashyitsi: kwitaho ku buryo bukabije
6. Kugwa gitumo: gutungura
7. Gukosora amagambo yanditse nabi: **(amanota 10)**
8. Urya neza ni uko utabyibuha.
9. Sinkunda umuntu umbwira **ibyo ari byo** byose.
10. Nasanze natwe tumeze nka bo.
11. Kugira umujinya w’umuranduranzuzi ni bibi.
12. Sekuru yavutse mu mwaka wa 1960.

IGICE CYA KANE: IHANGAMWANDIKO (amanota 15)

1. Guhanga umwandiko uvuga ku mwami hagakoreshemo nibura amagambo icumi y’ikeshamvugo. **(amanota 15)**

**Ibizitabwaho :**

**IMISUSIRE**: (amanota 5)

**1. Imbata:** (2)

- Umutwe

- Intangiriro

- Igihimba

- Umusozo

**2. Isuku n'imigaragarire** (1)

- Kubahiriza umwanya w'iburyo n'ibumoso

- Kubahiriza umwanya uri hagati y'ibika

- Kwirinda gusiribanga birenze inshuro ebyiri

**4. Imyandikire: (2)**

Kwita kuri ibi bikurikira:

- Utwatuzo dusoza ibika

- Gukata ijambo

- Inyuguti nkuru atatangije

- Ibihekane byanditse nabi

- Gufatanya amagambo atandukanywa no gutandukanya adatandukanywa

**Ikeshamvugo rikoreshwa ku mwami (amanota 10)**

|  |  |
| --- | --- |
| **Ntibavuga** | **Bavuga** |
| Kujya ku ngoma | Kwima |
| Kurongora k’umwami | Gutarama |
| Umugore w’umwami | Umwamikazi |
| Umwana w’umwami | Igikomangoma |
| Nyina w’umwami | Umugabekazi |
| Inzu y’umwami | Ingoro |
| Inzu nkuru umwami araramo | Kambere |
| Kuryama k’umwami | Kwibambika |
| Kubyuka k’umwami | Kwibambura |
| Kurya k’umwami | Kurora |
| Kujya mu bwiherero | Gutwikira ibirenge |
| Umwambaro wa cyami batamirizaga | Ikamba, igisingo |
| Gutembera/kugenda k’umwami | Kurambagira |
| Gupfa k’umwami | Gutanga |
| Umurambo w’umwami | Umugogo |
| Gushyingura umwami | Kumutabariza |
| Imva y’umwami | Umusezero |
| Kwicara k’umwami | Guteka |
| Intebe y’umwami | Inteko |
| Uburiri | Igisasiro |
| Aho aramirizwa | Ijabiro |
| Kumuha ikuzo | Kumuramya |
| Aho umwami yabonaniraga n’abaturage | Ku karubanda |
| Gutanga itegeko | Guca iteka |
| Ingobyi bahekagamo umwami | Ikitabashwa |